ગુરૂવારે સવારે અમદાવાદના સબારમતી એથલિટ ગ્રાઉન્ડ ખાતે વડાપ્રધાન નરેન્દ્ર મોદી અને જાપાનના વડાપ્રધાન શિન્ઝો આબેએ મુંબઇ અમદાવાદ હાઇ સ્પીડ રેલ પ્રોજેક્ટનો શિલાન્યાસ કર્યો હતો. આ યોજના વર્ષ 2022-23 સુધીમાં પૂર્ણ થવાની આશા છે. આ પ્રસંગે ગુજરાત ભાજપના તમામ મુખ્ય નેતાઓની સાથે જ મહારાષ્ટ્રના મુખ્યમંત્રી દેવેન્દ્ર ફડણવીસ પણ હાજર રહ્યા હતા. અમદાવાદ મુંબઇ બુલેટ ટ્રેનના નામે વધુ જાણીતા આ પ્રોજેક્ટના શિલાન્યાસ બાદ વડાપ્રધાન શિન્ઝો આબે અને વડાપ્રધાન નરેન્દ્ર મોદીએ સંબોધન કર્યું હતું. અહીં શિન્ઝો આબેના ભાષણમાં પીએમ મોદીની છાંટ જોવા મળી હતી. વડાપ્રધાન નરેન્દ્ર મોદીએ હંમેશ મુજબ પોતાના ભાષણમાં અનેક વાતોને આવરી લીધી હતી. તેમના ભાષણના મુખ્ય મુદ્દાઓ વાંચો અહીં...